Amerikan Samoan jalkapallomaajoukkue
Amerikan Samoan maajoukkue on eräs huonoimmista maajoukkueista. Se on voittanut vain yhden virallisen maaottelun. Marraskuussa 2011 se voitti Tongan maalein 2–1. Epävirallisista otteluista Amerikan Samoa on saavuttanut yhden voiton Wallis ja Futunaa vastaan, joka ei ole OFC:n tai FIFAn jäsen, maalein 3–0 vuonna 1983. Sen nimissä on myös jalkapallomaajoukkueiden yhdessä ottelussa päästettyjen maalien ennätys, kun 2002 MM-kisojen karsintaottelussa vuonna 2001 se hävisi Australialle maalein 31–0. Joukkue ei ole koskaan selviytynyt arvokisojen lopputurnaukseen.
.ws
.ws on Samoan Internet-maatunnus, jonka rekisteröinnistä vastaa SamoaNIC ja sponsoroi Samoan hallitus. Rekisteröintirajoituksia ei ole, mutta tunnus ei ole kovin paljon käytetty. Tunnus otettiin käyttöön 1995 ja se muodostuu sanoista West Samoa (Länsi-Samoa), joka oli valtion virallinen nimi 1970-luvulla.